b"\n_START_ARTICLE_\nSpahbodas\n_START_PARAGRAPH_\nSpahbodas (pers. \xd8\xb3\xd9\xbe\xd9\x87\xd8\xa8\xd8\xaf, sepahbod, i\xc5\xa1 pers. \xd8\xb3\xd9\xbe\xd9\x87, spah 'armija' + pers. \xd8\xa8\xd8\xaf, bod '\xc5\xa1eimininkas')\xc2\xa0\xe2\x80\x93 Sasanid\xc5\xb3 imperijos karinis laipsnis, rei\xc5\xa1k\xc4\x99s 'riteri\xc5\xb3 vad\xc4\x85'. Jis toliau buvo naudojamas ir po to, kai musulmonai u\xc5\xbekariavo Persij\xc4\x85\xc2\xa0\xe2\x80\x93 tiek vietini\xc5\xb3 Irano dinastij\xc5\xb3, tiek pers\xc5\xb3 kult\xc5\xabros paveiktose \xc5\xa1alyse (pvz., Arm\xc4\x97nijoje jis tapo sparapeto titulu; Gruzijoje\xc2\xa0\xe2\x80\x93 spaspeto).\n_START_SECTION_\nEran spahbodas\n_START_PARAGRAPH_\nSpahbodas buvo vyresnysis karininkas. O pers. Eran Spahbod, \xd8\xa7\xd9\x8a\xd8\xb1\xd8\xa7\xd9\x86 \xd8\xb3\xd9\xbe\xd9\x87\xd8\xa8\xd8\xaf 'Irano spahbodas' rei\xc5\xa1k\xc4\x97 feldmar\xc5\xa1alo lygio vad\xc4\x85. Tai buvo auk\xc5\xa1\xc4\x8diausias karinis laipsnis. Jo tur\xc4\x97tojas buvo pavaldus tik \xc5\xa1achin\xc5\xa1achui. Irane eran spahbodas b\xc5\xabdavo vyriausiasis vadas, karo ministras, pagrindinis derybininkas d\xc4\x97l taikos.\n_START_SECTION_\nSpahbodai XX a.\n_START_PARAGRAPH_\nIrane valdant Pahlavi\xc5\xb3 dinastijai kariuomen\xc4\x97je imta naudoti senov\xc4\x97s Sasanid\xc5\xb3 imperijos karinius laipsnius._NEWLINE__NEWLINE_Spahbodas Pahlavi\xc5\xb3 kariuomen\xc4\x97je rei\xc5\xa1k\xc4\x97 'generolas leitenantas'. U\xc5\xbe j\xc4\xaf auk\xc5\xa1tesnis laipsnis buvo arte\xc5\xa1bodas, atitinkantis visi\xc5\xa1k\xc4\x85 generol\xc4\x85 (kitaip generolas pulkininkas)."